1998R1396 — HU — 01.06.2001 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

Módosította:









▼B

A BIZOTTSÁG 1396/98/EK RENDELETE

(1998. június 30.)

a Törökországból származó mezőgazdasági termékek Közösségbe történő behozataláról, a 4115/86/EGK rendelet hatályon kívül helyezéséről, valamint a 3010/95/EK rendelet módosításáról szóló 779/98/EK tanácsi rendeletnek a baromfihús-ágazatban történő alkalmazása eljárásainak megállapításáról







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a Törökországból származó mezőgazdasági termékek Közösségbe történő behozataláról, a 4115/86/EGK rendelet hatályon kívül helyezéséről, valamint a 3010/95/EK rendelet módosításáról szóló, 1998. április 7-i 779/98/EK tanácsi rendeletre ( 1 ) és különösen annak 1. cikkére, tekintettel a legutóbb a 2916/95/EK bizottsági rendelettel ( 2 ) módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre ( 3 ) és különösen annak 15. cikkére, mivel a mezőgazdasági termékek kereskedelmi rendszeréről szóló, 1998. február 25-i 1/98 EK-Törökország társulási tanácsi határozat ( 4 ) létrehozza a Törökországból származó mezőgazdasági termékek Közösségbe történő behozatalára alkalmazandó kedvezményrendszert; mivel a 779/98/EK tanácsi rendelet 1998. január 1-jei hatállyal új éves vámkontingenseket nyit meg egyes baromfihústermékekre vonatkozóan; mivel az említett kontingenseket határozatlan időszakra alkalmazzák; mivel a rendszer működtetésének a behozatali engedélyeken kell alapulniuk; mivel evégett a legutóbb az 1044/98/EK rendelettel ( 5 ) módosított, a mezőgazdasági termékekre vonatkozó behozatali és kiviteli engedélyek, valamint előzetes rögzítési igazolások rendszerének alkalmazására vonatkozó közös részletes szabályok megállapításáról szóló, 1988. november 16-i 3719/88/EGK bizottsági rendelet ( 6 ) 8. cikkétől eltérve meg kell állapítani a kérelmek benyújtásának részletes szabályait, és meg kell határozni a kérelmeken és az engedélyeken feltüntetendő adatokat; mivel emellett rendelkezni kell az engedélyek bizonyos mérlegelési idő után történő kiadásáról, szükség estén egy egységes elfogadási százalékos arány alkalmazásával; mivel a rendszeres behozatal biztosítása érdekében az e rendelet I. mellékletében megállapított mennyiségeket az év során szakaszosan el kell osztani; mivel a rendszer megfelelő működtetése érdekében az említett rendszer szerinti behozatali engedélyekhez kapcsolódó biztosítékot 100 kilogrammonként 20 ECU összegben kell rögzíteni; mivel tekintettel a baromfihús-ágazatban megvalósuló rendszerben rejlő spekuláció valószínűségére, pontosan meg kell állapítani azokat a feltételeket, amelyek között a kereskedők hozzáférhetnek az említett rendszerhez; mivel fel kell hívni a kereskedők figyelmét arra, hogy az engedélyek csak olyan termékek esetében használhatók, amelyek megfelelnek a Közösségben hatályos állat-egészségügyi követelményeknek; mivel az e rendeletben előírt rendelkezések összhangban vannak a Baromfihús és Tojás Irányítóbizottságának véleményével, ELFOGADTA EZT A RENDELETET:







1. cikk

Az e rendelet I. mellékletében említett termékcsoportoknak a Közösségbe irányuló minden, a 779/98/EK rendeletben előírt intézkedéseknek megfelelő behozatala engedély bemutatásához kötött.

Azokat a termékmennyiségeket, amelyekre az intézkedések vonatkoznak, valamint a rájuk vonatkozó vámtételeket az I. melléklet sorolja fel.

2. cikk

Az 1. cikkben említett kontingenseket a következőképpen kell szakaszosan elosztani:

— 25 % a január 1-jétől március 31-ig terjedő időszakban,

— 25 % az április 1-jétől június 30-ig terjedő időszakban,

— 25 % a július 1-jétől szeptember 30-ig terjedő időszakban,

— 25 % az október 1-jétől december 31-ig terjedő időszakban.

3. cikk

Az 1. cikkben előírt behozatali engedélyekre a következő szabályok érvényesek:

a) a behozatali engedély kérelmezőjének természetes vagy jogi személynek kell lennie, aki a kérelem benyújtásakor a tagállam hatáskörrel rendelkező hatósága előtt hitelt érdemlően bizonyítja, hogy az engedélykérelem benyújtásának évét megelőző két naptári év mindegyikében legalább 50 tonnányit importált vagy exportált a 2777/75/EGK rendelet hatálya alá tartozó termékekből. A termékeiket végső felhasználóknak értékesítő kiskereskedelmi vállalkozások, illetve éttermek azonban e rendszer kedvezményezettjeinek köréből ki vannak zárva;

b) egy engedélykérelem csak az I. mellékletben meghatározott csoportszámok egyikét tartalmazhatja, de több, különböző KN-kód alá tartozó termékre is kiterjedhet. Ilyen esetben valamennyi KN-kódot fel kell tüntetni a 16. rovatban, valamint megnevezésüket a 15. rovatban. Az engedélykérelemnek legalább egy tonnára és legfeljebb az érintett csoportnak a 2. cikkben meghatározott időszakokban rendelkezésre álló mennyisége 10 %-ára kell vonatkoznia;

c) a kérelem és az engedély 8. rovatában fel kell tüntetni a származási országot; az engedély a feltüntetett országból való behozatal kötelezettségével jár;

d) a kérelem és az engedély 20. rovatában a következők valamelyikét kell feltüntetni: — Reglamento (CE) no 1396/98 — Forordning (EF) nr. 1396/98 — Verordnung (EG) Nr. 1396/98 — Κανονισμός (ΕΚ) αριθ. 1396/98 — Regulation (EC) No 1396/98 — Règlement (CE) no 1396/98 — Regolamento (CE) n. 1396/98 — Verordening (EG) nr. 1396/98 — Regulamento (CE) n.o 1396/98 — Asetus (EY) N:o 1396/98 — Förordning (EG) nr 1396/98;

e) az engedély 24. rovatában a következők valamelyikét kell feltüntetni: Közös Vámtarifa szerinti vám a(z) — Reglamento (CE) no 1396/98 — Forordning (EF) nr. 1396/98 — Verordnung (EG) Nr. 1396/98 — Κανονισμό (ΕΚ) αριθ. 1396/98 — Regulation (EC) No 1396/98 — Règlement (CE) no 1396/98 — Regolamento (CE) n. 1396/98 — Verordening (EG) nr. 1396/98 — Regulamento (CE) n.o 1396/98 — Asetus (EY) N:o 1396/98 — Förordning (EG) nr 1396/98. — szerint.

4. cikk

▼M1

(1) Az engedélykérelem a 2. cikkben meghatározott egyes időszakokat megelőző hónap első hét napján nyújtható be.

▼B

(2) Az engedélykérelem elfogadásának feltétele a kérelmező írásbeli nyilatkozata arról, hogy a folyó időszakkal kapcsolatosan nem nyújtott be és nem is szándékozik benyújtani semmiféle más, ugyanazon csoportba tartozó termék vonatkozásában kérelmet abban a tagállamban, amelyben az engedélykérelmét benyújtotta, vagy egy másik tagállamban.

Abban az esetben, ha egy kérelmező egynél több engedélykérelmet nyújt be ugyanazon csoportba tartozó termékekre vonatkozóan, e személy összes kérelme elfogadhatatlannak minősül.

(3) Az 1. cikkben említett minden terméknél a behozatali engedély iránti kérelmekre vonatkozóan 100 kilogrammonként 20 ECU biztosítékot kell letétbe helyezni.

(4) A tagállamok a kérelem benyújtására előírt időszak végét követő öt munkanapon belül értesítik a Bizottságot a csoport egyes termékeire vonatkozóan benyújtott kérelmekről. Az értesítés a kérelmezők felsorolását és a csoportban a kérelmezett mennyiségeket tartalmazza.

Minden értesítést, beleértve az arról szólót is, hogy egyetlen kérelmet sem nyújtottak be, telexen vagy telefaxon továbbítanak az előírt munkanapon, a II. mellékletben bemutatott minta szerint, ha nem érkezett be egy kérelem sem, és a II., valamint a III. mellékletben szereplő minták szerint, ha kérelmek benyújtására sor került.

(5) A Bizottság a lehető leggyorsabban dönt arról, hogy a 3. cikkben említett kérelmekkel kapcsolatosan mennyiben ítélhetők meg az egyes mennyiségek.

Amennyiben azok a mennyiségek, amelyekre engedélykérelmet nyújtottak be, meghaladják a rendelkezésre álló mennyiségeket, a Bizottság a benyújtott kérelmekben szereplő mennyiségekre egy egységes elfogadási százalékos arányt állapít meg.

Amennyiben a teljes mennyiség, amelyre kérelmeket nyújtottak be, kevesebb, mint a rendelkezésre álló mennyiség, a Bizottság kiszámítja a fennmaradó mennyiséget, amely hozzáadódik a következő időszakban rendelkezésre álló mennyiséghez.

(6) A Bizottság döntését követően az engedélyeket a lehető legrövidebb időn belül ki kell adni.

(7) Az engedélyek csak a Közösségben hatályos állat-egészségügyi követelményeknek megfelelő termékek esetében használhatók fel.

▼M1

(8) A tagállamok az I. mellékletben meghatározott egyes éves időszakokat követő negyedik hónap vége előtt értesítik a Bizottságot az adott időszakban e rendelet alapján importált termékek teljes mennyiségéről az egyes csoportok vonatkozásában.

Minden értesítést – ideértve azt is, ha nem történt behozatal – az e rendelet IV. mellékletében lévő minta felhasználásával kell megtenni.

▼B

5. cikk

A 3719/88/EGK rendelet 21. cikke (2) bekezdésének alkalmazásában a behozatali engedélyek érvényességi ideje a tényleges kiadás időpontjától számított 150 nap. ►M1 Az engedélyek érvényessége azonban nem terjedhet túl annak az évnek a 2. cikkben említett utolsó időszakán, amelyre vonatkozóan az engedélyt kiadták. ◄

Az e rendelet alapján kiadott behozatali engedélyek nem ruházhatók át.

6. cikk

A 3719/88/EGK rendelet e rendelet sérelme nélkül alkalmazandó.

Mindamellett, a 3719/88/EGK rendelet 8. cikkének (4) bekezdése ellenére, az e rendelet alapján behozott mennyiség nem haladhatja meg a behozatali engedély 17. és 18. rovatában feltüntetett mennyiséget. A „0” számot ennek megfelelően az engedély 19. rovatába kell bejegyezni.

7. cikk

A behozott termékek szabad forgalomba bocsátása az exportáló ország által az 1/98 EK-Törökország társulási tanácsi határozat 3. jegyzőkönyve szerint kibocsátott EUR.1 szállítási bizonyítvány bemutatásához kötött.

8. cikk

Ez a rendelet 1998. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.









I. MELLÉKLET







Csoportszám KN-kód Közös Vámtarifa szerinti vámtétel (ECU/tonna) Éves vámkontingens (tonna) T1 0207 25 10 170 1 000 0207 25 90 186 0207 27 30 134 0207 27 40 93 0207 27 50 339 0207 27 60 127 0207 27 70 230









II. MELLÉKLET

AZ 1396/98/EK RENDELET SZERINTI KÉRELEM









III. MELLÉKLET

AZ 1396/98/EK RENDELET SZERINTI KÉRELEM









▼M1

IV. MELLÉKLET